ai4bharat/Pralekha huggingface dataset:
کیمیکلز اور فرٹیلائزر کی وزارت
ملک کے تمام اضلاع کااحاطہ کرتے ہوئے02 اگست 2021 تک8001 جن اوشدھی مراکز کھولےگئے
حکومت نے گودام مالکوں کو دی جانے والی ترغیباتی رقم 2.50 لاکھ روپے سے بڑھا کر 5 لاکھ روپے کردیں
نئی دہلی،06 اگست-2021/پردھان منتری بھارتیہ جن اوشدھی پریوجنا کے تحت، حکومت نے ملک کے تمام اضلاع کا احاطہ کرتے ہوئے 02 اگست 2021 تک8,001 پردھان منتری بھارتیہ جن اوشدھی کیندر کھولے ہیں اور مارچ 2025 تک10,500 مزید جن اوشدھی کیندر کھولنے کا حکومت کاارادہ ہے۔ریاستی حکومتوں/ مرکز کے زیرانتظام علاقے کے انتظامیہ سے وقت وقت پر درخواست کی جاتی رہی ہے کہ وہ پرائمری ہیلتھ کیئر سینٹرس/ کمیونٹی ہیلتھ سینٹرس/اسپتالوں خصوصی اسپیشلیٹی والے اسپتالوں میں بغیر کرائے کے جگہ مہیا کرا کر جن اوشدھی مراکز کھولنے میں سہولیات مہیا کریں۔02 اگست 2021 ،تک حکومت کی عمارتوں میں 1,012 مراکز کام کررہے ہیں۔
اس منصوبے کو اس کے مسلسل جاری رکھنے سے پہلے ایک تیسرے فریق نے اس کی جانچ کی تھی۔اس ادارے کی طرف سے پیش کردہ شفارشات پر مناسب طور پر غور کیا گیا اور اس منصوبے کو جاری رکھنے کے لئے اسٹینڈنگ فائنانس کمیٹی کی توثیق حاصل کرنے سے پہلے مناسب تبدیلیاں بھی کی گئیں۔ اس کے علاوہ پی ایم بی جے کے ایس کی کارکردگی کا سہ ماہی جائزہ بیورو کے سی ای او اور اس منصوبے کا نفاذ کرنے والی ایجنسی یعنی فارما سیٹکل اینڈ میڈیکل ڈیوائسس بیورو آف انڈیا  کی گورننگ کونسل اور اس کے انتظامیہ کے ذریعہ لیا جاتا ہے۔
جن اوشدھی مراکز کے دوائیاں گھریلو دوا ساز کمپنیوں سے خریدی جاتی ہیں۔ جن کی توثیق عالمی ادارہ صحت- گڈ مینوفیکچرنگ پریکٹسز کی طرف سے کی گئی ہوتی ہے۔ ان ادویات کی جانچ نیشنل ایکری ڈ یٹیشن بورڈ فار ٹیسٹنگ اینڈ کیلبریشن لیبارٹریز کے ذریعہ توثیق کردہ لیبارٹریاں کرتی ہیں۔ اس کے بعد یہ ادویات پی ایم آئی بی آئی کے گوداموں میں گورو گرام، چنئی اور گوہاٹی بھیج دی جاتی ہے۔ جہاں سے یہ پورے ملک میں دوا فروشوں کو فراہم کی جاتی ہے۔جن اوشدھی مراکز کو ادویات کی تقسیم میں مدد کرنے کے لئے ملک بھر میں 37 تقسیم کار کمپنیوں کا ایک نیٹ ورک قائم کردیا گیا ہے۔
حکومت نے حال ہی میں گودام مالکوں کو دی جانے والی ترغیباتی موجودہ رقم کو ڈھائی لاکھ روپے سے دوگنا کرکے 5 لاکھ روپے کردیا ہے۔جس میں ماہانہ خریداری 15 فیصد رکھی گئی ہیں اور جس کی زیادہ سے زیادہ فی ماہ حد 15 ہزار روپے ہے ۔ اس کے علاوہ خواہش مند اضلاع ، ہمالیائی علاقوں، جزائری علاقوں، شمال مشرقی ریاستوں میں کھولے گئے اور کاروباری خواتین، معمر افراد، درج فہرست ذاتوں اور درج فہرست قبائل کے ذریعہ کھولے گئے، جن اوشدھی مراکز کے لئے فرنیچر اور دیگر متعلقات کی خریداری کے سلسلے میں حکومت نے حال ہی میں 2 لاکھ روپے کی اضافی ترغیباتی رقم کو منظوری دی ہے۔
یہ اطلاع آج راجیہ سبھا میں صحت اور خاندانی بہبود اور کیمیکلز اور کھاد کے وزیر جناب منسکھ منڈاویا نے ایک تحریری جواب میں دی۔
عملے، عوامی شکایات اور پنشن کی وزارت
ڈاکٹر جتیندر سنگھ نے بین الاقوامی یوم خواتین کے موقع پر ورکشاپ سے خطاب کیا
نئی دہلی، 8 مارچ /شمال مشرقی خطے کی ترقی وزیراعظم کے دفتر، عملے، عوامی شکایات اور پنشن، ایٹمی توانائی اور خلا کے مرکزی وزیر مملکت ڈاکٹر جتیندر سنگھ نے آج یہاں بین الاقوامی یوم خواتین کے موقع پر عملے ، عوامی شکایات اور پنشن کی وزارت کے ذریعہ منعقدہ ایک ورکشاپ سے خطاب کیا۔ وزیر موصوف نے یوم خواتین کی تقریبات کےموقع پر منعقدہ مختلف مسابقتوں میں عملے کی وزارت کی خاتون ملازمین کو انعامات بھی پیش کئے۔
اس موقع پر خطاب کرتے ہوئے ڈاکٹر جتیندر سنگھ نے کہا کہ گزشتہ چند برسوں میں یوم خواتین کی تقریبات کا پورا ماحول ہی بدل گیا ہے۔ پہلے یہ دن صنفی مساوات اور خواتین کی آزادی سےمتعلق مسائل پر روشنی ڈالنے کے لئے منایا جاتا تھا جبکہ اب یہ مختلف شعبوں میں خواتین کی کامیابیوں کا جشن منانے کے لئے منایا جارہا ہے۔ انہوں نے یوم خواتین کے موقع پر ان خاتون ملازمین کی بھی ستائش کی جنہیں انعامات سے نوازا گیا۔
وزیر موصوف نے کہاکہ وزیراعظم جنا ب نریندر مودی کی قیادت میں حکومت نے ملک میں خواتین کی فلاح و بہبود کے لئے بہت سے اقدامات کئے ہیں۔ انہوں نے اس سلسلہ میں زچگی کی چھٹی خواتین کے لئے کریش، خواتین کے لئے قائدانہ عہدے ، خواتین پر مبنی اسکیموں مثلاً اجوولا یوجنا وغیرہ سمیت کئی اقدامات کا بھی ذکر کیا ۔ انہوں نے دفاعی دستوں میں خواتین کے رول کے بارے میں بھی بات کی۔ وزیر موصوف نے کہا کہ ان اقدامات کی وجہ سے سماج کے سوچنے کےطریقے اور سلوک میں زبردست تبدیلی آئی ہے۔ انہوں نے کہا کہ ان اقدامات سے معاشرے پر طویل مدتی اثرات مرتب ہوں گے۔
ڈی او پی ٹی کے سکریٹری ڈاکٹر سی چندر ا مولی نے کہا کہ خاتون ملازمین کسی بھی تنظیم کا ایک اہم حصہ ہوتی ہیں۔ انہوں نے اس بات پر زور دیا کہ ہمیں خواتین کو مواقع فراہم کرانے کی سمت میں مل کر کام کرنا چاہئے اور ان کی کوششوں میں مدد کرنی چاہئے۔
وزارت کے سینئر افسران اور خاتون ملازمین بھی اس موقع پر موجود تھے۔
۔۔۔۔۔۔۔۔۔۔۔
م ن ۔ ا گ ۔ ج۔
U- 1513
(Visitor Counter : 39
کیمیکلز اور فرٹیلائزر کی وزارت
مرکزی وزیر ڈاکٹر منسکھ مانڈویہ نے مالی سال 2022-23 کے لئے نینو یوریا کی پیداوار اور فروخت کی پیش رفت کا جائزہ لیا
یکم اگست 2021 سے 10 اگست 2022 کے درمیان کل 3.27 کروڑ بوتلیں فروخت کی گئیں
موجودہ یوریا کی پیداوار کی صلاحیت یومیہ 1.5 لاکھ بوتل ہے
نینو یوریا کی 6 کروڑ بوتلیں-27 لاکھ میٹرک ٹن روایتی یوریا کے مساوی تیار کی جائیں گی اور 2022-23 میں انہیں کسانوں کو دستیاب کرادیا جائے گا
کیمیکل اور کھادوں کے مرکزی وزیر ڈاکٹر منسکھ مانڈویہ نے آج یہاں مالی سال 2022-23 کے لئے نینویوریا کی پیداوار اور فروخت کی پیش رفت کا جائزہ لیا ۔میٹنگ کے دوران انہوں نے کسانوں کے ذریعہ نینو یوریا کو قبول کرنے کے اعتبار سے اس کا جائزہ بھی لیا ۔اس کے علاوہ اس کی پیداوار سپلائی کا منصوبہ اور کسانوں اور خوردہ فروشوں کو اس کی رسائی بڑھانے کے لئے کھادوں کے محکمہ کی جانب سے کئے گئے اقدامات کا بھی جائزہ لیا گیا ۔
وزیر موصوف کو بتایا گیا کہ یکم اپریل 2022 سے دس اگست 2022 تک کی مدت کے دوران نینو یوریا کی پیداواراور1.23 کروڑ نینو یوریا کی بوتلیں روانہ کی گئیں۔ یکم اگست 2021 سے 3.27 کروڑ بوتلیں فروخت کی گئیں جن میں سے مالی سال 2021-22 کے دوران 2.15 کروڑ بوتلیں فروخت کی گئیں اور 10 اگست 2022 تک 1.125 کروڑ بوتلیں  فروخت کی گئیں۔نینو یوریا کی موجودہ یونٹ میں یومیہ پیداوار کی صلاحیت 1.5 لاکھ بوتلیں ہیں۔ستمبر-دسمبر2022 اور جنوری مارچ 2023 تک مزید 4.60 کروڑ بوتلیں تیار کی جائیں گی۔ اس طرح مالی سال 2022-23 کے دوران نینو یوریا کی 6.0 کروڑ بوتلیں تیار کی جائیں گی اور نہیں کسانوں کو دستیاب کرایا جائے۔ یہ 6.0 کروڑ بوتلیں 27 لاکھ میٹرک ٹن روایتی یوریا کی مقدار کے مساوی ہوں گی۔
جائزہ کے دوران ڈاکٹر مانڈویہ نے کہا ملک بھر میں کسانوں کی جانب سے بڑے پیمانے پر نینو یوریا کو قبول کیا جارہا ہے ۔انہوں نے کہا کہ کھادوں کے محکمہ کی جانب سے ریاستوں کے ماہانہ سپلائی منصوبے میں نینو یوریا کو شامل کرنے کے ساتھ کسانوں تک اس کی دستیابی اور رسائی کو کئی گنا بڑھایا جائے گا۔وزیر موصوف نے نینو یوریا کے فروغ کے محکمہ کے افسروں کو ہدایت کی کہ وہ مشن موڈ میں اس کے فوائد کو آگے بڑھائیں ۔انہوں نے ریاست کے دیگر محکموں کے اشتراک سے وقتاً فوقتاً خوردہ فروشوں کی میٹنگ کا اہتمام کرکے خوردہ فروشوں میں احساس پیدا کرنے کی بھی ہدایت دی۔انہوں نے یہ بھی کہا کہ کسانوں کے ذریعہ نینو یوریا کے فروغ اور اس کو قبول کئے جانے سے ملک کی کھاد کے منظر نامہ کے لئے ایک یکسر تبدیلی ممکن ہوسکے گی۔
نینو یوریا ایک جدید نینو کھاد ہے جو ملک میں ہی تیار کی گئی ہے۔ یہ ملک کی خوراک اور غذائیت کے تحفظ کو یقینی بنانے کے لیے آتم نربھر بھارت اور آتم نربھر کرشی کے تحت شروع کیے گئے اقدامات کی ایک بہترین مثال ہے۔ نینو یوریا کم کاربن فوٹ پرنٹس کے ساتھ توانائی کے مؤثر ماحول پیداوارکے سازگار کے عمل سے تیار کی جاتی ہے۔ فصلوں پر اس کا اطلاق پودوں کی کھاد کے طور پر فصل کی پیداواری صلاحیت کو 8 فیصد تک بڑھاتا ہے جس میں بہتر مٹی، ہوا اور پانی اور کسانوں کے منافع کے لحاظ سے مساوی فوائدحاصل ہوتے ہیں۔پیداوار اور فروخت میں اضافہ کے ساتھ ساتھ نینو یوریا کا استعمال بھی وقت کے ساتھ ساتھ گرین ہاؤس گیس  کے اخراج میں کمی کا باعث بنے گا۔
اقلیتی امور کی وزارتت
اقلیتی فرقے کی خواتین کے لئے تجزیاتی و صلاحیت سازی منصوبہ
نئی دہلی:21؍مارچ2022:
اقلیتی امور کے مرکزی جناب مختار عباس نقوی نے آج راجیہ سبھا میں ایک سوا ل کے تحریری میں جواب میں یہ معلومات دی ہے کہ اقلیتی امور کی وزارت پلیس منٹ سے جڑے منصوبوں کے توسط سے صلاحیت سازی کی پہل کرتا ہے۔جیسے سیکھو اور کماؤاور نئی منزل ۔ سیکھو اور کماؤ اسکیم کا مقصد اقلیتی فرقے کے نوجوانوں کی صلاحیت کو اُن کی اہلیت، موجودہ اقتصادی رجحانات اور بازاری صلاحیت کی بنیاد پر متعدد جدید نصاب میں آگے بڑھانا ہے، تاکہ انہیں قابل آمدنی روزگار مل سکے یا وہ خود اپنا روزگار کرنے کے اہل ہوسکیں۔
اسکیم میں مجموعی ہدف کا 33فیصدخواتین مستفدین کے لئے مقرر کیا گیا ہے۔یہ اسکیم ستمبر 2013ء میں شروع کی گئی تھی اور اب تک تقریباً 4.60لاکھ مستفدین کو اس کے تحت تربیت دی جاچکی ہے۔اس میں سے 2.64لاکھ خاتون مستفدینکو تربیت دی جاچکی ہے۔سیکھو اور کماؤکے تیسرے پہلو کے اثرات کا تجزیہ 2020ء میں کیا گیا تھا۔ اثرات کی تجزیاتی رپورٹ کے مطابق جواب دینے والوں میں سے زیادہ تر لوگوں نے اسکیم میں تربیت حاصل کرنے کے بعد صلاحیت سازی میں بہتری کی اطلاع دی۔تربیتی پروگرام سے گزرنے کے بعد زیادہ تر جواب دہندگان نوکری کی فطرت سے مطمئن تھے۔
’نئی منزل‘اسکیم کا مقصد 35-17سال کی عمر کے 6اعلان شدہ اقلیتی فرقوں کے اقلیتی نوجوانوں کو مستفید کرنا، جن کے پاس رسمی طور پر اسکول چھوڑنے کی سند نہیں ہے، یعنی اسکولی زمرے کے لوگ –ڈراپ آؤٹ یا مدارس جیسے کمیونٹی تعلیم اداروں میں ، جنہوں نے تعلیم حاصل کی، اسکیم کے تحت مستفدین کی نشستوں کا 30 فیصد بچیوں ؍خاتون امیدواروں کے لئے اور 5فیصد نشستیں اقلیتی فرقے کے معذور افراد کے لئے مختص کی گئی ہیں۔ یہ اسکیم مستفدین کو بہتر روزگار اور روزی روٹی حاصل کرنے میں اہل بنانے کے لئے بنیادی تعلیم اور ہنرمندی کا ایک اشتراک پیدا کرتی ہے۔ یہ اسکیم منتخب شدہ پروجیکٹوں پر عمل آوری کرنے والی ایجنسیوں کے توسط سے چلائی جاتی ہے، جنہیں تنظیموں کے لئے دلچسپی کی بنیاد پر مدعو کرکے ایک شفاف عمل کے ذریعے فہرست بند کیا جاتا ہے۔
اسکیم کے تحت قیام کے بعد سے کل 98697 مستفدین کو نامزد کیا گیا تھا، جن میں سے 39653خاتون امیدواروں کو صلاحیت سازی کے سرٹیفکیٹ سے نوازا گیا تھا۔
اقلیتی امور کی وزارت خواتین میں قیادت کی ترقی کے لئے معلومات ، آلات اور تکنیک مہیا کرکے اقلیتی خواتین کو بااختیار بنانے اور ان میں اعتماد بڑھانے کے لئے نئی روشنی اسکیم بھی نافذ کرتی ہے۔یہ 18سال سے 65سال کی عمر گروپ کے درمیان اقلیتی فرقے کی خواتین کے لئے منعقد ایک پروگرام ہے۔تربیت ماڈیول میں خواتین کے لئے پروگرام، صحت اور صاف صفائی، خواتین کے قانونی اختیارات، مالی خواندگی، ڈیجیٹل خواندگی، سوچھ بھارت، جیون کوشل اور سماجی اور رویے کی تبدیلی سے متعلق شعبے شامل ہیں۔اس منصوبے کے تحت اب تک 4.35لاکھ خواتین مستفید ہوچکی ہیں۔
اس کے علاوہ وزارت کو ایک مربوط منصوبے کے لئے منظوری ملی ہے، جس کا نام ہے ’پردھان منتری وراثت کا سموردھن‘۔ پی ایم وِکاس اسکیم کاریگر فرقوں، خواتین اور نوجوانوں پر خصوصی زور دینے کے ساتھ اقلیتوں کو سماجی –اقتصادی بااختیار بنانے پر توجہ مرکوز کرے گی۔اسکیم کے کل اہداف میں سے کم سے کم 33فیصد خواتین کے لئے محفوظ ہے۔ اسکیم کی اکائیوں میں سے ایک کا مقصد خواتین کو خصوصی طور سے کاروباری اور قیادت میں مدد فراہم کرنا ہے، جس میں خواہش مند خاتون کاروباریوں کو کاروباری ترقیاتی ماڈیول پر تین ہفتے کی گہری تربیت فراہم کی جائے گی۔کاروباری شکل میں تربیت یافتہ ان خواتین میں سے 10 فیصد کو اُن کے قائدانہ صلاحیت کی بنیاد پر بزنس مینٹرز بنانے کے لئے بھی منتخب کیا جائے گا۔ان کاروباری مشیروں؍نمائندوں کو 30 دن کی تربیت فراہم کی جائے گی۔
نوجوانوں کے امور اور کھیل کود کی وزارت
کھیل کی سالمیت کو یقینی بنانے کے لئے بھارت ورلڈ اینٹی ڈوپنگ ایجنسی کو ہرطرح کی مدد فراہم کرے گا:جناب کرن رجیجو
نئی دہلی،7 دسمبر 2020/ نوجوانوں کے امور اورکھیل کے وزیر جناب کرن رجیجو نے پیر کو ڈوپنگ مخالف اور اسپورٹس سائنس پر ایک ویبنار کا افتتاح کیا، جس کا مشترکہ اہتمام قومی اینٹی ڈوپنگ ایجنسی  نیشنل اسپورٹس یونیورسٹی  اور نیشنل ڈوپ ٹیسٹنگ لیبارٹری  نے کیاتھا۔
ورچوئل میٹنگ میں ورلڈ اینٹی ڈوپنگ ایجنسی  کے صدر جناب وٹولڈ بانکا، برانڈ امبیسڈر این اے ڈی اے، سنیل شیٹی، سکریٹری  جناب روی متل ، این ایس یو کے وائس چانسلر جناب آر سی مشرا اور این اے ڈی اے کے ڈی جی او ر سی ای او جناب نوین اگروال نے بھی اس ورچوئل میٹنگ میں شرکت کی۔
جناب رجیجو نے واڈا چیف کو یقینی دہانی کرائی کہ ہندستان صاف ستھرے کھیل کو یقینی بنانے کے لئے ہر طرح کی کوششوں کی حمایت کرے گا ۔ وزیر کھیل نے کہاکہ ، ’’ مسٹر بانکا ،مجھے آپ سے یہ جان کر خوشی ہوئی کہ ڈوپنگ سطح پر اینٹی ڈوپنگ کمیونٹی کی تفتیشی صلاحیتوں کو تقویت دینے کے لئے واڈا میں بھارت کی شراکت کو بروئے کار لایا جائے گا ۔ ہندستان کھیل اور صاف ستھرے کھیل کے لئے مضبوطی سے کھڑا ہے اور ہم کھیل کی سالمیت کو یقینی بنانے کے لئے تمام کوششوں کی حمایت کریں گے۔
جناب رجیجو نے یہ بتایا کہ ناڈا ڈوپنگ کی لعنت سے چھٹکارا حاصل کرنے کے لئے اپنی کوششوں میں پرعزم ہے اور واڈا کے تحت ڈوپنگ سے متعلق تمام قواعد کو نافذ کررہا ہے۔ انہوں نے کہا، ’’مجھے یہ کہتے ہوئے خوشی ہے کہ ناڈا انڈیا ڈوپ فری کھیلوں کے لئے پرعزم ہے، اور ڈوپنگ کی لعنت سے چھٹکار ا پانے میں کھیلوں کی برادری کو اپنا تعاون جاری رکھے گا۔ یہ اینٹی ڈوپنگ قوانین اور پالیسیاں اپناتے ہیں اور ان پر عمل پیرا ہیں، جو تازہ ترین عالمی اینٹی ڈوپنگ کوڈ اور بین الاقوامی معیار کے مطابق ہے۔ وزیر کھیل نے واڈا کے صدر کو یہ بھی یقین دہانی کرائی کہ این ڈی ٹی ایل نے واڈا کی تجویز کردہ مختلف نکات پر اصلاحی اقدامات اٹھائے ہیں، اور امید ظاہر کی ہے کہ واڈا کے رہنما خطوط کے مطابق جلد ہی اسے شروع کرنے کی اجازت ہوگی۔
اداکار سنیل شیٹی اور برانڈ امبیسڈر ، ناڈا، نے اس قدم کی تعریف کرتے ہوئے کہا کہ اس موضوع پر مستقل ویبنار رکھنے سے کھلاڑیوں کو بہتر بنانے میں مدد ملے گی۔ انہوں نے کہا،’’میں اینٹی ڈوپنگ اس ویبنار سے بہت خوش ہوں اور میری خواہش ہے کہ ہمارے پاس اس طرح کےموضوعات پر گفتگو کرنے کے لئے اس طرح کے ویبنار ہیں۔اس سے ہمارے کھلاڑیوں کو طویل مدت تک مدد ملے گی‘‘۔
م ن۔ ش ت۔ج
Uno-7888
(Visitor Counter : 143
زراعت اور کاشتکاروں کی فلاح و بہبود کی وزارت
راجستھان اور مدھیہ پردیش کے 15 مقامات پر آج ٹڈی کو کنٹرول کرنے سے متعلق کارروائیوں کا انعقاد
11اپریل سے اب تک 6 ریاستوں کے کُل 377مقامات کے تحت 53997 ہیکٹیئر رقبے کا احاطہ کیا گیا
ٹڈی کنٹرول کرنے سے متعلق دفاتر  نے آج راجستھان کے جئے پور، دوسہ، بیکانیر، جودھ پور، باڑمیڑ، چتوڑگڑھ اور سری گنگا نگر اور مدھیہ پردیش کے نیواڑی اور شیوپوری اضلاع میں دس جگہوں پر ٹڈیوں کو کنٹرول کرنے سے متعلق کارروائیوں کا انعقاد کیا۔ مدھیہ پردیش کے محکمہ زراعت نے بھی 5 مقامات یعنی ستنا، بالاگھاٹ، نیواڑی، رائے سین اور شیوپوری اضلاع میں ایک ایک مقام پر ٹڈی کو کنٹرول سے متعلق کارروائی کو انجام دیا۔ فصلوں کے نقصان ہونے کی کوئی اطلاع نہیں ہے۔
ٹڈی کوکنٹرول کرنے سے متعلق مہم 11 اپریل 2020 کو شروع کی گئی تھی اور 28 مئی2020 تک کُل 377 مقامات کے تحت تقریباً 53997 ہیکٹیئر رقبے کااحاطہ کیا گیا ہے۔ ٹڈی کنٹرول مہم کے تحت آنے والے اضلاع اس طرح ہیں: راجستھان کے 22 اضلاع، مدھیہ پردیش کے 24 اضلاع، گجرات کے دو اضلاع، پنجاب کاایک ضلع ، یوپی کے دو اضلاع اورمہاراشٹر کے تین اضلاع۔
سکریٹری جناب سنجے اگروال کی صدارت میں سبھی ریاستوں اور مرکز کے زیر انتظام علاقوں کے پرنسپل سکریٹری  کے ساتھ آج ویڈیو کانفرنس کے ذریعے ایک میٹنگ منعقد کی گئی۔ اس میٹنگ میں سبھی ریاستوں اور مرکز کے زیر انتظام علاقوں کو موجودہ صورتحال اور ٹڈی کو کنٹرول کرنے کے بارے میں بتایا گیا۔ بعدازاں سبھی ریاستوں / مرکز کے زیر انتظام علاقوں کو ٹڈی سے متعلق ایک ایڈوائزری بھی جاری کی گئی اورمتعلقہ معیاری آپریٹنگ ضابطے  کو ساجھا کیاگیا۔
مرکزی وزیر داخلہ کے ذریعے سبھی ریاستوں / مرکز کے زیر انتظام علاقوں کے چیف سکریٹریوں کو 27مئی 2020 کو ایک مراسلہ جاری کیا گیاجس میں ٹڈی کو کنٹرول کرنے سے متعلق کاموں میں مصروف عمل اہلکاروں کے لئے بین ریاستی آمدورفت کی سہولت کیلئے ضروری ہدایات دیے گئے تھے۔ وزارت داخلہ نے ایس ڈی آر ایف اور این ڈی آر ایف کے تحت درج ذیل آئیٹم اور امدادی ضابطوں کو شامل کیا ہے۔
- آئیٹم- مضرات کو کنٹرول کرنے سے متعلق پودوں کے تحفظ کیلئے کیمیکلز کے چھڑکاؤ کے لئے چھڑکاؤ وسائل سے لیس گاڑیوں، ٹریکٹروں کو کرائےپر لینا، پانی کے ٹینکروں کو کرائے پر لینااور ٹڈی کی روک تھام کیلئے پودوں کے تحفظ کیلئے کیمیکلز کی خریداری۔
- ضابطے-امدادی رقم اُن اشیاء پر کیے گئے اصل اخراجات تک محدود ہوگی۔تاہم پورے سال کیلئے خرچ ایس ڈی آر ایف کے مختص رقم کے 25فیصد سے زیادہ نہیں ہوناچاہئے۔
ایف اے او کے ذریعے 27 مئی 2020 کو ٹڈی کی صورتحال پر جاری بلیٹن کے مطابق پاکستان اور ایران میں ٹڈیاں جھنڈ بنارہی ہیں۔ساتھ ہی بلوچستان، وادی سندھاور جنوبی ساحل اور سیستان- بلوچستان کے کچھ حصوں میں ٹڈیاں چھوٹے اور بڑے گروپ بنارہی ہیں۔ ٹڈیوں کا یہ جھنڈ چولستان سے تھرپارکر تک ہندوستان- پاکستان کے آس پاس کے گرم فصلوں والے علاقوں میں جائیں گے۔ ہندوستان میں موسم بہار میں پیداہوئے چھوٹے ٹڈیوں کے گروپ نےمشرق کی جانب اورمدھیہ پردیش اور مہاراشٹر جیسے وسطی ریاستوں کی جانب لگاتار بڑھنا جاری رکھا۔ سمندری طوفان امفان کے سبب مغرب کی سمت سے چلنے والی تیز ہواؤں کے سبب ان ٹڈیوں کو پھیلنے میں زیادہ رفتار ملی۔ جولائی تک راجستھان میں کئی بار ٹڈیوں کے حملے کاخدشہ ہے اور شمالی بھارت میں مشرق کی جانب بڑھتے ٹڈیوں کے جھنڈ بہار او ر اڈیشہ تک دھاوا بول سکتے ہیں۔ حالانکہ مانسون کے ساتھ ہواؤں کے رخ میں تبدیلی ہونے پر وہ واپس راجستھان کارخ کرسکتی ہیں۔ ٹڈیوں کی افزائش کے ساتھ ہی جھنڈ کی ہل چل بند ہوجائے گی۔ ٹڈیوں کے جنوبی ہندوستان نیپال اور بنگلہ دیش تک پہنچنے کا امکان کم ہے۔
-----------------------
م ن۔م ع۔ ع ن
U NO:2888
(Visitor Counter : 129
زراعت اور کاشتکاروں کی فلاح و بہبود کی وزارت
وزیرزراعت جناب نریندر سنگھ تومرنے لاک ڈاؤن کے دوران جلد خراب ہوجانے والی اشیا کی بین ریاستی نقل وحمل کو آسان بنانے کے لیے کل ہند زرعی ٹرانسپورٹ کال سینٹر نمبران18001804200 اور 14488 جاری کیے۔
زراعت و کاشت کاروں کے فلاح وبہبود کے وزیر جناب نریندر سنگھ تومر نے آج کرشی بھون میں منعقدہ ایک تقریب کے دوان کل ہند زرعی ٹرانسپورٹ کال سینٹر کا آغاز کیا، جس کا مقصد یہ ہے کہ کووڈ-19 کے خطرے کی وجہ سے لا ک ڈاؤن کے رواں صورت حال کے دوران جلد خراب ہوجانے والی اشیا کی بین ریاستی نقل وحمل کا راستہ ہموار کیا جاسکے ۔ اس کال سینٹر کے نمبران بالترتیب 18001804200 اور 14488ہیں۔ ان نمبران پر کسی بھی وقت دن یا رات میں کسی بھی موبائل یا لینڈ لائن سے کال کی جاسکتی ہے۔
چوبیس گھنٹے ساتوں دن جاری رہنے والی یہ خدمت یعنی آل انڈیا زرعی کال سینٹر حکومت ہند کے تحت زراعت، امداد باہمی اور کاشت کاروں کے فلاح وبہبود کے محکمے کی ایک پہل قدمی ہے، جس کا مقصد ریاستوں کے مابین جلد خراب ہوجانے والی اشیا مثلا سبزیوں اور پھلوں، زرعی سازوسامان مثلا بیج کیڑے فنا کرنے والی ادویہ اور کیمیاوی کھاد وغیرہ کے نقل وحمل کے کام میں تال میل پیدا کرنا ہے۔
ٹرک ڈرائیور اور ہیلپر، تاجر اور خوردہ فروخت کار ، ٹرانسپورٹرس فارمرس، مینوفیکچرر یا دیگر متعلقہ افراد جو زرعی، باغبانی یا کسی دیگر جلد خراب ہوجانے والی چیز کی بین ریاستی نقل وحمل میں دقتوں کا سامنا کررہے ہیں اور جن اشیا میں بیج اور کیمیاوی کھاد بھی شامل ہیں، وہ مدد حاصل کرنے کے لیے مذکورہ کال سینٹر سے رابطہ قائم کرسکتے ہیں۔ کال سینٹر کے ایگزیکیٹیو حضرات درکار مدد کے ساتھ موٹر گاڑی اور سامان کی تٖفصیلات کو مسئلے کا حل نکالنے کےلیے ریاستی حکومت کے افسران کو ارسال کریں گے۔
مذکورہ مرکز فریدآباد میں واقع آئی ایف ایف سی او، کسان سنچار لمیٹیڈ ، ہریانہ سے چلایا جارہا ہے۔ کال سینٹر کی لائنیں ابتداً چوبیس گھنٹے تین شفٹوں میں دس کسمٹر ایگزیکیٹیو حضرات کے زیر نگرانی کام کریں گی۔ مذکورہ کال سینٹر کی خدمات ضرورت کے مطابق بیس نشستوں تک کی صلاحیت کی حامل بنائی جاسکتی ہے۔ مذکورہ کال سینٹر کے ایگزیکیٹیو حضرات مسائل کی تصدیق اور حل کا ایک ریکارڈ رکھیں گے اور اس سلسلے میں ضرورت کے مطابق تفصیلات بھی بہم پہنچائیں گے۔
زراعت و کاشت کاروں کے فلاح وبہبود کے وزرائے مملکت جناب پرشوتم روپالا اور جناب کیلاش چودھری، اے سی ایف ڈبلیو کے سکریٹری جناب سنجے اگروال، وزارت کے سینئر افسران، آل انڈیا ایگری ٹرانسپورٹ کال سینٹر کے آغاز کی تقریب کے دوران موجود تھے۔ چوبیس گھنٹے ساتوں دن دستیاب رہنے والی کال سینٹر خدمت ڈی ایس سی اینڈ ایف ڈبلیو کی جانب سے کیے جانے والے متعدد اقدامات کا ایک حصہ ہے، جن کا مقصد لاک ڈاؤن کی مدت کے دوران فیلڈ کی سطح پر کاشت کاروں اور کاشت کاری سے متعلق سرگرمیوں کے لیے سہولت بہم پہنچانا ہے۔
۔۔۔۔۔۔۔۔۔۔۔
U-1736
(
کارپوریٹ امور کی وزارتت
ہندوستانی مسابقتی کمیشن نے زونیبارس کے ذریعے اندراآئی وی ایف میں اکثریتی حصص کے حصول اور اسپیس وے ویل نس کے اندرا آئی وی ایف میں انضمام کو منظوری دی
ہندوستانی مسابقتی کمیشن نے زونیبارس کے ذریعے اندراآئی وی ایف میں اکثریتی حصص کے حصول اور اسپیس وے ویل نس کے اندرا آئی وی ایف میں انضمام کو منظوری دے دی ہے۔
مجوزہ امتزاج کا تصور یہ ہے:
- زونیبارس نیدرلینڈز بی ویکے ذریعے اندرا آئی وی ایس ہاسپٹل پرائیویٹ لمٹیڈکے اکثریتی حصص کی تحویل اور
- اسپیس وے ویل نس پرائیویٹ لمٹیڈکا اندرا آئی وی ایف کے ساتھ انضمام۔
زونیبارس سرمایہ کاری فنڈوں کے ایکویٹی گروپ کا ایک حصہ ہے، جو اپنی معاون کمپنیوں اور فنڈوں کے ساتھ ایک عالمی سرمایہ کاری تنظیم ہے۔
انڈرا آئی وی ایف بنیادی طور سے پورے ہندوستان میں اپنے اسپتالوں؍مراکز کے توسط سے افزائش اور اِنویٹرو فرٹیلائزیشن علاج فراہم کرنے میں مصروف کار ہے۔
اسپیس وے اندرا آئی وی ایف کے پرموٹروں میں سے ایک ہے۔
سی سی آئی کے تفصیلی حکم پر عمل کیا جائے گا۔
ہنر مندی کے فروغ اور صنعت کاری کی وزارت
کوشل اچاریہ ایوارڈز
نئی دہلی،29؍نومبر:ہنرمندی کے فروغ اور صنعتوں کی وزارتنے سال 2015 میں ہنرمندی کے فروغ سے متعلق قومی مشن کا آغاز کیا ، تاکہ مختصر مدتی اور طویل مدتی تربیتی کی فراہمی کے ذریعے ملک بھر میں ہنرمندی کی کوششوں کو نافذ کرنے اور تیز تر کرنے کے لئے ایک مضبوط ادارہ جاتی فریم ورک تیار ہوسکے۔
ایم ایس ڈی ای نے پردھان منتری کوشل وکاس یوجنا کی بھی شروعات کی، تاکہ نوجوان افراد کو پیداواریت کے مقصد اور ملک کی ضروریات کی تکمیل کے لئےتربیت فراہم کرنے اور سرٹیفکیشن کے لئے ہنرمندی کی تربیت حاصل کرنے کے لئے تحریک دی جاسکے اور انہیں راغب کیاجاسکے۔پی ایم کے وی وائی 1.0، جس کے تحت 24 لاکھ افراد کو تربیت فراہم کرنے کے مقررہ نشانے کے مقابلے 19 لاکھ سے زائد طلباء کو تربیت فراہم کرائی گئی، کی کامیابیکو دیکھ کر اس اسکیم کو دوبارہ سے پی ایم کے وی وائی 2.0 کا نام دے کر شروع کیا گیا ہے۔اس کا مقصد سال 2020 تک 10 ملین نوجوانوں کو تربیت فراہم کرنا ہے۔
اس اسکیم کے پہلے مرحلے کے تجربات کی بنیاد پر پی ایم کے وی وائی 2.0 میں کچھ اہم تبدیلیاں کی گئی ہیں، تاکہ اس کے معیار اور کوالٹی کو یقینی بنایا جاسکے۔ان اہم تبدیلیوں میں تربیتی مراکز کو تسلیم کرنے، ایکریڈٹیشن معیارات، گریڈنگ پیمانوں کے لئے ایک ہی مقام پر ویب پرمبنی مرکز قائم کرنا ہے، تاکہ ملک بھر میں تربیتی مراکز کی درجہ بندی کی جاسکے۔اس کے علاوہ نگرانی کے معیارات ، مثلاً پلیسمنٹ ، برانڈنگ اور بنیادی ڈھانچے سے متعلق ان کی کارکردگی کی پیمائش کرنے کے لئے تربیتی مراکز کی کارکردگی کا جائزہ لینا، تربیتی حاصل کرنے والے افراد، تربیت فراہم کرنے والے افراد اور وہاں تک رسائی رکھنے والے افراد کے لئے آدھار پر مبنی بایومیٹرک حاضری اور تربیت یافتہ امیدواروں کو مناسب روزگار فراہم کرنے کے لئے تربیت مراکز کو ترغیبات فراہم کرنا جیسے امور شامل ہیں۔
حکومت نے ملک بھر میں ہنرمندی کی تربیت کے معیار کو بڑھانے کے لئے دیگر کئی اقدامات کئے ہیں۔ ان اقدامات میں ہنرمندی کے فروغ سے متعلق تمام پروگراموں کے ذریعے اپنائے جانے والے صلاحیت پر مبنی فریم ورک کی حیثیت سے نیشنل اسکل کوالیفکیشن فریم ورک کا نوٹیفکیشن ، قومی پیشہ ورانہ معیارات تیار کرنے کے لئے صنعت پر مبنی اداروں کی حثیت سے سیکٹر اسکل کونسلوں کا قیام اور ایپرنٹس شپ ٹریننگ مرکوز کرنا اور انِ پٹس اور نتائج کے معیارات کو معیاری بنانے کے لئے مشترکہ اُصول اور ضابطے تیار کرنا شامل ہیں۔
ہنرمندی کے فروغ اور صنعتوں کی وزارت کے تحت کام کرنے والے ادارے ڈائریکٹوریٹ جنرل آف ٹریننگ  کو ملک بھر میں طویل مدتی پیشہ ورانہ تربیت کی فراہمی کی ذمہ داری سونپی گئی ہے۔یہ طویل مدتی تربیت 15042صنعتی تربیتی اداروں  کے ذریعےفراہم کرائی جاتی ہے۔صنعتی تربیتی اداروں آئی ٹی آئی کے معیار کو بہتر بنانے کے لئے متعدد ترغیبات بشمول الحاق کے نئے ضابطوں کی تشکیل ، ان کی کارکردگی کا جائزہ لینے کے لئے نظام، آئی ایس او 29990 سرٹیفکیشن ، تاکہ مجموعی کوالٹی اور معیار میں اضافہ کیا جاسکے، آئی ٹی آئی کا لگاتار معائنہ ، صنعتی ضرورتوں کے لحاظ سے آئی ٹی آئی کے نصاب کے تربیتی مواد کو برابر جدید تر بنانا وغیرہ جیسے امور کا اضافہ کیا گیا ہے۔
اساتذہ کے قومی دن کے موقع پر ہنرمندی کے فروغ اور صنعتوں کی وزارت نے مختلف بیک گراؤنڈ کے 53 ٹرینروں کو مستقبل کے لئے تیار اور ہنرمند افرادی قوت تیار کرنے میں بے مثال تعاون کے لئے کوشل اچاریہ ایوارڈ سے سرفراز کیا۔وزارت نے مزید اعلان کیا کہ کوشل اچاریہ ایوارڈز اب ہر سال دیئے جائیں گے۔
ہنرمندی کے فروغ اور صنعتوں کے وزیر مملکت جناب آر کے سنگھ نے آج راجیہ سبھا میں ایک سوال کے تحریری جواب میں یہ اطلاع دی۔
وزیراعظم کا دفتر
وزیر اعظم اور اسرائیل کے وزیر اعظم عالی جناب بنجامن نتن یاہو کے مابین ٹیلی فون پر گفت و شنید
نئی دہلی ،10جون2020: وزیر اعظم جناب نریندر مودی نے آج فون پر اسرائیل کے وزیر اعظم عالی جناب بنجامن نتن یاہو سے گفت و شنید کی۔انہوں نے وزیر اعظم نتن یاہو کے ذریعے حال ہی میں سنبھالے گئے عہدے کے سلسلے میں گرم جوشانہ مبارکباد پیش کی اور اعتماد جتایا کہ بھارت-اسرائیل شراکت داری وزیر اعظم نتن یاہوکی قیادت اور رہنمائی میں بالیدہ تر ہوتی رہے گی۔
دونوں رہنماؤں نے ان تمام مضمراتی شعبوں پر تبادلہ خیال کئے، جن میں بھارت اور اسرائیل کووڈ-19وبائی مرض کے پس منظر میں وسعت دے سکتے ہیں، ان میں ٹیکہ کاری، معالجاتی اور تشخیصی شعبے میں کی جانے والی تحقیق و ترقیاتی کوششیں بھی شامل ہیں۔ دونوں رہنماؤں نے دونوں ممالک کے ماہرین کی ٹیموں کے مابین جاری تبادلوں کو برقرار رکھنےاور اس طرح کے اشتراک کے ثمرات کو ساجھا کرنے پر بھی اتفاق کیا اور تسلیم کیا کہ انہیں بنی النوع انسان کے وسیع تر مفاد کے لئے دستیاب کرایاجا نا چاہئے۔
رہنماؤں نے باہمی ایجنڈے سےمتعلق اہم موضوعات پر بھی نظر ثانی کی اور اس امر پر بھی اتفاق کیا کہ پوسٹ کووڈ دنیا کی متعدد شعبوں میں باہمی مفید شراکت داری کے مزید مواقع فراہم کرے گی۔ بطور خاص انہوں نے صحتی ٹیکنالوجی، زرعی اختراع، دفاعی تعاون اور اطلاعات ٹیکنالوجی جیسے شعبوں میں مضبوط بھارت –اسرائیل اشتراک کے لئے پہلے سے موجود تعلقات کو وسیع تر بنانے کے سلسلے میں زبردست امکانات کا جائزہ لیا۔ دونوں رہنماؤں نے اس امر پر اتفاق کیا کہ وہ ایک دوسرے کے باقاعدہ رابطے میں رہیں گے اور جائزوں کو شیئر کریں گے اور بدلتے ہوئے عالمی منطر نامے میں ابھرتے ہوئے مواقع اور سامنے آنے والی چنوتیوں کے سلسلے میں ایک دوسرے سے مشورہ بھی کریں گے۔